Якима
Якима () е град в центраната част на американския щат Вашингтон с население от 93 667 души (по приблизителна оценка за 2017 г.), разположен в долината на река Якима. Градът е окръжен център на едноименния окръг Якима. Климатът му е много по-различен от този в западната, крайбрежна част на щата – сух, с горещо лято и студена зима с ограничени снеговалежи. Това е обусловено от факта, че планининската верига на Каскадите (англ. Cascades) спира влажните въздушни маси, идващи от Тихия океан. Поради това регионът е подходящ за земеделие, което представлява и основният поминък на града. Якима е голям производител на ябълки, череши, праскови и грозде. Долината на река Якима е един от известните винопроизводителски региони в САЩ.

Личности 
 Родени
 Робърт Лукас – американски икономист
 Кайл Маклоклан – американски актьор
 Деби Макомбър – американска писателка на романси

Побратимени градове 
  Бърли (Айдахо, САЩ)
  Дербент, Русия
  Енсенада, Мексико
  Итаянаги, Япония
  Морелия, Мексико

Източници 

Градове във Вашингтон
Окръг Якима